Diari Oficial de la Generalitat Valenciana


Sumari del DOGV 7019, del 08-05-2013 (2013/4298)

RESOLUCIÓ d'1 de febrer de 2013, del Servici Territorial d'Energia d'Alacant, per la qual s'atorga autorització administrativa i s'aprova el projecte d'execució per a la construcció de les instal·lacions corresponents a la xarxa de distribució de gas natural en la urbanització Las Filipinas, en el terme municipal de San Miguel de Salinas. Expedient número CBREDE/2012/14/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7019

Data del DOGV
:   08-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/4298


Data del document
:   01-02-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ d'1 de febrer de 2013, del Servici Territorial d'Energia d'Alacant, per la qual s'atorga autorització administrativa i s'aprova el projecte d'execució per a la construcció de les instal·lacions corresponents a la xarxa de distribució de gas natural en la urbanització Las Filipinas, en el terme municipal de San Miguel de Salinas. Expedient número CBREDE/2012/14/03. [2013/4298]  
Vist l'expedient amb referència CBREDE/2012/14/03 incoat davant del Servici Territorial d'Energia d'Alacant, a instància de Gas Natural Cegas, SA, relatiu a la sol·licitud, de 22 de maig de 2012, d'autorització administrativa i aprovació del projecte d'execució per a la construcció de les instal·lacions corresponents a la xarxa de distribució de gas natural en la urbanització Las Filipinas, del terme municipal de San Miguel de Salinas, en la província d'Alacant. S'hi adjunta un exemplar del projecte tècnic d'execució firmat per tècnic competent, per mitjà del qual no s'afecten béns de propietat privada.  
Resultant que consta com a antecedent la Resolució de 18 de juny de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de San Miguel de Salinas, província d'Alacant, en favor de Gas Natural Cegas, SA.   
Resultant que ha sigut realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Diari Oficial de la Comunitat Valenciana, de 23 de novembre de 2012, en el Butlletí Oficial de la Província d'Alacant, de 30 de novembre de 2012, en els diaris de premsa Información i La Verdad de 27 de novembre de 2012 i 22 de novembre de 2012, respectivament. Segons consta en l'expedient no han sigut presentades al·legacions a la petició efectuada.  
Resultant que, en aplicació dels articles 80 i 84 del Reial Decret 1434/2002, de 27 de desembre, s'ha remés a l'Ajuntament de San Miguel de Salinas, únic afectat pel traçat de les instal·lacions de distribució de gas natural, separata tècnica del projecte presentat i s'ha sol·licitat un informe en què done conformitat o mostre oposició a l'autorització sol·licitada i, si és el cas, les condicions tècniques procedents. L'Ajuntament de San Miguel de Salinas va remetre l'informe sol·licitat en què manifesta la seua conformitat amb la instal·lació i se subjecta a les condicions que s'hi preveuen.  
L'informe esmentat es va traslladar a l'empresa peticionària, la qual va manifestar la seua conformitat amb les condicions expressades.  
Resultant que, de conformitat amb el que establix l'article 80 del Reial Decret 1434/2002, es va remetre una separata del projecte amb les característiques generals de la instal·lació a la resta de les administracions públiques, organismes i, si pertoca, empreses de servicis públics o d'interés general afectades, d'acord amb la documentació que hi ha en l'expedient, concretament al Servici Territorial de Medi Ambient de la Conselleria d'Infraestructures, Territori i Medi Ambient.  
  
En resposta a la petició d'informe, el Servici Territorial de Medi Ambient manifesta que no hi ha cap inconvenient, sempre que es tramite el corresponent expedient de concessió administrativa per afecció a via pecuària, d'acord amb l'article 7 de la Instrucció de 13 de gener de 2012.  
L'informe esmentat es va traslladar al sol·licitant el qual va manifestar la seua conformitat amb les condicions expressades.  
Resultant que Gas Natural Cegas, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és dotar de subministrament de gas natural la urbanització Las Filipinas, en el terme municipal de San Miguel de Salinas.  
Resultant que el projecte tècnic d'execució presenta un traçat plenament concretat, té entre la seua documentació els plans pertinents a l'escala adequada i estan suficientment detallats.  
Considerant que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Considerant que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Considerant el Servici Territorial d'Energia d'Alacant competent per a la resolució del present expedient, d'acord amb el que disposa el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, i el que establix l'article 2.2.b) de l'Orde de 9 de febrer de 2001, de la Conselleria d'Indústria i Comerç.  
  
Este Servici Territorial d'Energia resol:  
  
Primer  
Atorgar autorització administrativa a l'empresa Gas Natural Cegas, SA, per a la construcció de les instal·lacions corresponents a la xarxa de distribució de gas natural en la urbanització Las Filipinas, en el terme municipal de San Miguel de Salinas, en la província d'Alacant.   
  
La present autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de 6.952,65 euros, import del dos per cent del pressupost de les instal·lacions afectades que figuren en la present resolució, per a garantir el compliment de les seues obligacions, segons el que assenyala l'article 82 del Reial Decret 1434/2002, de 27 de desembre. La dita fiança es constituirà en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, amb la sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.   
2. Gas Natural Cegas, SA, complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i a facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
4. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.   
5. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.   
6. La present autorització s'atorga sense perjuí de tercers i deixant fora de perill els drets particulars.  
7. Serà causa de revocació de la present autorització l'incompliment de les condicions esmentades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Segon  
Aprovar el projecte tècnic d'execució per a la construcció de les instal·lacions corresponents a la xarxa de distribució de gas natural en la urbanització Las Filipinas, en el terme municipal de San Miguel de Salinas, en la província d'Alacant, firmat per tècnic competent, les característiques principals de les quals s'indiquen a continuació i sotmetre-les a les condicions que igualment s'esmenten:   
- Tipus de gas: gas natural.  
- Punt de connexió: connectarà amb la xarxa de distribució de Ø 200 mm del municipi d'Orihuela, zona costanera, en el carrer de l'Escorial, en la urbanització Las Filipinas.   
- Traçat: des del dit punt es desenrotllarà la xarxa de distribució MOP 0,4 bar, i es distribuirà pels vials de la urbanització en diferents diàmetres.  
- 755 m polietilé PE100 SDR 17,6 i Ø 160 mm.  
- 1.170 m polietilé PE100 SDR 17,6 i Ø 110 mm.  
- 3.950 m polietilé PE100 SDR 17,6 i Ø 90 mm.  
- Zona geogràfica: la zona definida sobre sòl urbà i urbanitzable sectoritzat, en la urbanització Las Filipinas, del terme municipal de San Miguel de Salinas, com es reflectix en els plans 2326-VM 0.1 i 7206-TK 9.1 del projecte presentat.  
- Pla d'expansió: el desenrotllament del projecte d'implantació del subministrament de gas natural a executar queda planificat en dos fases, tal com s'indica en el pla 9842-MN 2.1. La primera fase es durà a terme durant el primer any i la segona fase es correspon amb les extensions que es portaran a terme a partir de les xarxes executades en la primera fase.  
- Pressupost: 347.632,35 euros.  
Les condicions a què està sotmesa l'aprovació mencionada són les següents:  
1a. Les obres s'hauran de realitzar d'acord amb el projecte presentat, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol, i en l'Orde de 18 de novembre de 1974 (Indústria) per la qual s'aprova el Reglament de xarxes i connexions de combustibles gasosos. Així mateix, la construcció de les instal·lacions autoritzades pel present acte administratiu s'haurà d'ajustar a la resta de normatives tècniques de qualitat i seguretat industrial derivades de la Llei 21/1992, de 16 de juliol, d'Indústria, i el seu desplegament reglamentari.   
Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
2a. El titular de l'esmentada instal·lació informarà de l'acabament de les obres al Servici Territorial d'Energia d'Alacant, als efectes de reconeixement, i presentarà l'oportú certificat de direcció, subscrit per tècnic competent, així com els requisits tècnics essencials i mesures de seguretat mínimes incloses en les Instruccions tècniques complementàries d'acord amb el Reial Decret 919/2006 i la resta de regulació esmentada.  
3a. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar-ne les inspeccions, en cas de considerar-ho convenient.  
4a. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'Administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5a. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que s'hagen d'aplicar i, en especial, les relatives a l'ordenació de territori i al medi ambient.  
  
Contra la present resolució, que no posa fi a la via administrativa, es podrà interposar recurs d'alçada davant de la Direcció General d'Energia (carrer Colom, 32, 46677, València), en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
Alacant, 1 de febrer de 2013.- El director territorial d'Economia, Indústria, Turisme i Ocupació: Rafael Muñoz Gómez.